ПРОТОКОЛ № 22
от заседание на Комисия по дисциплинарните производства
на Висшия съдебен съвет,
проведено на 10 юни  2014 г.

Днес, 10 юни 2014 г., вторник, oт 11.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

 ЗАМ. ПРЕДСЕДАТЕЛ: СВЕТЛА ПЕТКОВА
 ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИХАИЛ КОЖАРЕВ

ОТСЪСТВА: Васил Петров, Милка Итова, Юлия Ковачева.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

 1. Предоставяне на информация във връзка с писмо от Елена Фурнаджиева – Министерство на правосъдието, относно поставени въпроси от ЕК и предоставяне на статистически данни и информация за изпълнение на мерките по Пътната карта за периода м. януари – м. юни 2014 г.

2. Заявление за достъп до информация от Доротея Григорова – журналист от вестник „Сега”.

3. Заповед на Христо Динев – градски прокурор на Софийска градска прокуратура, с която, на основание, чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура.

4. Предложение от Яна Ангелова – председател на Районен съд гр. Елхово, за налагане на дисциплинарно наказание на Доротея Петкова Янкова – съдия в Районен съд гр. Елхово.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

5. Въпросник до членовете и наблюдателите на Европейската мрежа на съдебните съвети относно прилаганите правила /критерии/ при налагане на дисциплинарни наказания на магистрати.

6. Предложения за критерии за измерване на натовареността на магистратите, които да залегнат в изработваните от създадената с решение на ВСС по протокол № 52/19.12.2013 г. Работната група правила при налагане на дисциплинарни наказания.

По дневния ред

1. ОТНОСНО: Предоставяне на информация във връзка с писмо от Елена Фурнаджиева – Министерство на правосъдието, относно поставени въпроси от ЕК и предоставяне на статистически данни и информация за изпълнение на мерките по Пътната карта за периода м. януари – м. юни 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Одобрява изготвения проект на отговори във връзка с поставени въпроси от ЕК и предоставяне на статистически данни и информация за изпълнение на мерките по Пътната карта за периода м. януари – м. юни 2014 г.
1.2. Проекта на отговори да се предостави на Соня Найденова – Представляващ ВСС и Председател на Комисия „Международна дейност”.

2. ОТНОСНО: Заявление за достъп до информация от Доротея Григорова – журналист от вестник „Сега”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. На основание чл. 32, ал. 1 от ЗДОИ, заявлението за достъп до обществена информация да се препрати на Прокуратурата на Република България, като за това се уведоми заявителят.	
2.2. Решението на комисията да се изпрати на Светла Иванова - директор на Дирекция „Публична комуникация и протокол" и отговорно лице по ЗДОИ във ВСС.

3. ОТНОСНО:  Заповед на Христо Динев – градски прокурор на Софийска градска прокуратура, с която, на основание, чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение Заповед № 1115/15.05.2014 г. на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4. ОТНОСНО: Предложение от Яна Ангелова – председател на Районен съд гр. Елхово, за налагане на дисциплинарно наказание на Доротея Петкова Янкова – съдия в Районен съд гр. Елхово.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.  Предлага на Висшия съдебен съвет, съгласно предложението от Яна Ангелова – председател на Районен съд гр. Елхово, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Доротея Петкова Янкова – съдия в Районен съд гр. Елхово.

5. ОТНОСНО: Въпросник до членовете и наблюдателите на Европейската мрежа на съдебните съвети относно прилаганите правила /критерии/ при налагане на дисциплинарни наказания на магистрати.

С решение на ВСС по протокол № 52/19.12.2013 г., бе създадена Работна група за изработване на критерии (правила) при налагане на дисциплинарни наказания на магистрати. Членовете на Работната група извършиха анализ на дисциплинарната практика на ВСС в периода 2009 - 2013 г. и постановените в тази връзка решения на Върховния административен съд. Предстои изработване на проект на правила при налагане на дисциплинарни наказания, който ще бъде предоставен на постоянните комисии на ВСС, органите на съдебната власт и Гражданския съвет към ВСС за обсъждане. Окончателният вариант на единните критерии (правила) при налагане на дисциплинарни наказания на магистрати ще бъдат приети с решение на ВСС в срок до края на м. октомври 2014 г.
В тази връзка бе изготвен въпросник, чиято цел има да се събере информация относно критериите при налагане на дисциплинарно наказание на магистрати в страни - членки на ЕС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Одобрява въпросника до членовете и наблюдателите на Европейската мрежа на съдебните съвети относно прилаганите правила /критерии/ при налагане на дисциплинарни наказания на магистрати.	
5.2. Въпросникът да се изпрати на комисия „Международна дейност на ВСС” за изпращане на Секретариата на ЕМСС със срок за отговор 11.07.2014 г.

6. ОТНОСНО: Предложения за критерии за измерване на натовареността на магистратите, които да залегнат в изработваните от създадената с решение на ВСС по протокол № 52/19.12.2013 г. Работната група правила при налагане на дисциплинарни наказания.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Да се отправи молба до Комисията по анализ и отчитане степента на натовареност в органите на съдебната власт за изготвяне на предложение за критерии за измерване на натовареността на магистратите, които да залегнат в изработваните от създадената с решение на ВСС по протокол № 52/19.12.2013 г. Работната група правила при налагане на дисциплинарни наказания.

10.06.2014 г.			                
							ЗАМ. ПРЕДСЕДАТЕЛ: /П/
                                                                                                      СВЕТЛА ПЕТКОВА